ОБЩИНСКА ИЗБИРАТЕЛНА КОМИСИЯ

РЕШЕНИЕ
№ 81
Елена, 17.09.2011
ОТНОСНО: определяне на мястото и времето за провеждане на жребия от ОИК за определяне на поредните номера на партиите, коалиции от партии, местните коалиции и независимите кандидати в бюлетините за гласуване за общински съветници и кметове на 23 октомври 2011 г.

На основание чл. 33, ал. 1, т. 9, чл. 173, ал. 1 и 2, § 5, т.6 от ДР от Изборния кодекс и Решение на ЦИК № 784-ПВР/МИ от 15.09.2011 г. на ЦИК Общинска избирателна комисия в община Елена, област Велико Търново


РЕШИ:

1. Тегленето на жребия от ОИК за определяне на поредните номера на партиите, коалициите от партии, местните коалиции и независимите кандидати в бюлетините за гласуване за общински съветници и кметове на 23 октомври 2011 г. в община Елена да се проведе на 21 септември 2011 г. от 13,00 часа в зала № 211 в сградата на община Елена.
2. Тегленето на жребия се извършва публично и на него могат да присъстват представители на партиите, коалициите от партии, местните коалиции и инициативните комитети, регистрираните от тях кандидати за участие в изборите за общински съветници и кметове на 23 октомври 2011 г. и представители на средствата за масово осведомяване.
3. В жребия не участват партиите и коалициите от партии, регистрирани пред ОИК с едно и също наименование и състав с вече регистрираните за президент и вицепрезидент в ЦИК партии и коалиции от партии. Те получават номер от жребия на ЦИК, проведен съгласно Решение № 781-ПВР/МИ от 15.09.2011 г. Полученият номер е еднакъв за цялата страна и се вписва в бюлетината за президент и вицепрезидент на републиката и в бюлетината за общински съветници, за кмет на община и за кмет на кметство, когато партията или коалицията е регистрирала кандидат в ОИК за съответния избор.



Решението може да се обжалва пред Централната избирателна комисия в срок до три дни от обявяването му.

